रास्ता रोककर मारपीट करने के मामले में चार आरोपी गिरफ्तार
पिल्लूखेड़ाथाना पुलिस ने गांव भंभेवा में रास्ता रोककर मारपीट करने के चार आरोपियों को गिरफ्तार किया है। पुलिस आरोपियों से पूछताछ कर रही है।
गांव भंभेवा निवासी सुनील ने गत 21 दिसंबर को पिल्लूखेड़ा थाना पुलिस को दी शिकायत में बताया था कि उसके चाचा राजेश की गांव के ही जितेंद्र से कहासुनी हो गई थी। उस समय तो मामला शांत हो गया। बाद में जितेंद्र उसके परिवार के लोगों ने राजेश को रास्ते में रोक लिया और उसके साथ मारपीट शुरू कर दी। राजेश द्वारा बचाव में शोर मचाए जाने पर उसका भाई कुलदीप तथा उसकी प|ी पिंकी मौके पर पहुंच गई और हमलावरों से छुड़ाने की कोशिश की। जिस पर हमलावरों ने उनके साथ भी मारपीट की।
पिल्लूखेड़ा थाना पुलिस ने सुनील की शिकायत पर जितेंद्र उर्फ बल्लू, रविंद्र उर्फ रवि, कप्तान, अभिमन्यु उर्फ मन्नू के खिलाफ मामला दर्ज किया था। पुलिस ने कार्रवाई करते हुए चारों आरोपियों को गिरफ्तार कर लिया।
hin_Deva hin_Deva hin_Deva hin_Deva